**"Tasdiqlangan"**

**“Angren logistika markazi” AJning yagona aktsiyadorining 2023-yil 23-oktyabrdagi 168/09-2qr - sonli qarori bilan**

**“Angren logistika markazi"AJning kuzatuv kengashi a'zolariga**

**haq to'lash tartibi to'g'risida”gi**

**Nizom**

**I.Umumiy qoidalar**

l. Mazkur "Angren logistika markazi" AJning kuzatuv kengashi a'zolariga haq to'lash tartibi to'g'risida"gi Nizom (keyingi o'rinlarda - Nizom deb ataladi) "aktsiyadorlik jamiyatlari va aktsiyadorlarning huquqini himoya qilish to'g'risida"gi O'zbekiston Respublikasi qonuni (keyingi o'rinlarda - qonun deb ataladi). Korporativ boshqaruv kodeksi, jamiyat ustavi (keyingi o'rinlarda - ustav deb ataladi) va jamiyatning boshqa ichki hujjatlariga muvofiq ishlab chiqilgan.

2. Mazkur Nizom jamiyatning kuzatuv kengashi a'zolarini rag'batlantirish bilan bog'liq masalalarni tartibga soladi va rag'batlantirish turlari, to'lov shakli va manbalarini, shuningdek, qaror qabul qilish tartibini belgilaydi.

3. Mazkur Nizom jamiyat kuzatuv kengashi a'zolarini moddiy rag'batlantirish hamda jamiyatning moliya-xo'jalik faoliyati natijalari uchun ularning javobgarligini oshirish maqsadida ishlab chiqilgan.

4. Mazkur Nizomda kuyidagi asosiy tushunchalar qo'llaniladi:

Korporativ boshqaruvni holatini baholash – O'zbekiston Respublikasi Davlat raqobat qo'mitasi va korporativ boshqaruv ilmiy-ta'lim markazi tomonidan tasdiqlangan savolnoma asosida o'tkaziladigan, jamiyat bilan mulkiy munosabatlarga kirishmagan tashkilot bilan tegishli shartnoma asosida amalga oshiriladigan jamiyatning korporativ boshqarish tizimini mustaqil baholash.

**II. Jamiyat kuzatuv kengashini rag'batlantirish tartibi**

5. Qonunchilikka muvofiq, jamiyat kuzatuv kengashi a'zolariga ularning o'z vazifalarini bajarish vaqtida jamiyatning yagona aktsiyadori qaroriga binoan rag'batlantirish to'lanishi mumkin.

b. Jamiyat – kuzatuv kengashi a'zolari faoliyati samaradorligini baholash mezonlarini belgilaydi.

7. Jamiyat kuzatuv kengashi raisi va a'zolariga quyidagi rag'batlantirish turlari to'lanadi:

- asosiy (qat'iy belgilangan) rag'batlantirish;

- qo'shimcha (mukofotlash) rag'batlantirish.

8 Jamiyat kuzatuv kengashi a'zolari faoliyati samaradorligini baholashning mezon sifatida ularga yuklatilgan vazifalarni lozim darajada bajarilishi va jamiyat faoliyatining moliyaviy natijalari – jamiyatning yillik biznes-rejasining parametrlarini bajarish qabul qilinadi.

9. Kuzatuv kengashi a'zolariga asosiy (qat'iy belgilangan) rag'batlantirish ularga yuklatilgan vazifalarni lozim darajada bajarganlik va kuzatuv kengashi yig'ilishlarida to’liq ishtirok etganligi hamda jamiyatni boshqarish bo'yicha kuzatuv kengashi a'zolari o'rtasida vazifalarni yillik taqsimotining ijrosiga asosan to'lanadi. Kuzatuv kengashi raisi va a'zolariga asosiy (qat'iy belgilangan) rag'batlantirish har oyda to'lanadi.

10. Kuzatuv kengashi raisi va a'zolariga har oydagi asosiy (qat'iy belgilangan) rag'batlantirish qonunchilikda belgilangan eng kam mehnatga haq to'lash miqdorining
3 barobarini tashkil qiladi.

Kuzatuv kengashi raisi va a'zolariga quyidagi mezonlar va shartlar asosida har oydagi asosiy (qat'iy belgilangan) rag'batlantirishdan tashqari qo'shimcha rag'batlantirishlar to'lanishi mumkin:

a) Kuzatuv kengashi raisi sifatida kuzatuv kengashi faoliyatiga rahbarligi uchun
– eng kam mehnatga haq to'lash miqdorining 2 barobari;

b) qo'mita raisi sifatida ishlaganda qo'mita faoliyatiga rahbarligi uchun – eng kam mehnatga haq to'lash miqdorining 1 barobari;

v) qo'mita a'zosi sifatida ishlagan qo'mita faoliyatida ishtiroki uchun – eng kam mehnatga haq to'lash miqdorining 0,5 barobari.

Bunda, bir kuzatuv kengashi a'zosi bir va undan ortiq qo'mita a'zosi bo'lganda rahbatlantirish faqat bir qo'mita a'zoligiga nisbatan tadbiq etiladi.

Ushbu bandlarda belgilangan rag'batlantirishlar kuzatuv kengashi a'zosi mazkur vazifalarini bajarish davri uchun har oydagi asosiy (qat'iy belgilangan) rag'batlantirish miqdoriga qo'shib to'lanadi.

Kuzatuv Kengashining a'zosiga asosiy (qat'iy belgilangan) rag'batlantirishning miqdori unga yuklatilgan vazifalarni va kuzatuv Kengashining alohida topshiriqlarini qoniqarsiz bajarilganda kamaytirilishi mumkin.

11. Kuzatuv Kengashining a'zolariga asosiy (qat'iy belgilangan) rag'batlantirish to'lash uchun mablag'lar summasi kelgusi moliya yilida jamiyatning daromadlar va harajatlar smetasida aks ettirilishi lozim.

12. Mazkur Nizom va kuzatuv Kengashining har bir a'zosiga rag'batlantirishning miqdorini ko'rsatgan holda kuzatuv kengashi raisi tomonidan imzolangan taqdimot kuzatuv kengashi raisi va a'zolariga asosiy (qat'iy belgilangan) rag'batlantirish to'lash uchun asos hujjat hisoblanadi.

13. Jamiyat ijro organi rahbarining buyrug'i asosida jamiyat buxgalteriyasi tomonidan hisoblash va to'lash amalga oshiriladi.

Asosiy (qat'iy belgilangan) rag'batlantirish kuzatuv kengashi a'zolariga ularning kuzatuv kengashi a'zosi vazifasini bajarish vaqtida rag'batlantirish uchun to'lanadi.

Agar kuzatuv kengashi a'zosi vakolati muddatidan oldin bekor qilinsa, unga asosiy (qat'iy belgilangan) rag'batlantirishni hisoblash va to'lash jamiyat kuzatuv kengashi a'zosi vazifasini bajarishning haqiqiy vaqtini hisobga olgan holda amalga oshiriladi.

Kuzatuv kengashi rahbari va a'zolariga asosiy (qat'iy belgilangan) rag'batlantirishning to'lov hisobot choragi tugagan kundan boshlab 30 kundan kechiktirmay amalga oshiriladi.

**III. Jamiyat kuzatuv kengashi a'zolarini rag'batlantirish manbalari**

14. Jamiyatning aylanma (pul) mablag'lari kuzatuv kengashi a'zolariga moliya yili davomida to'lanadigan asosiy rag'batlantirishning manbasi hisoblanadi.

15. Jamiyatning sof foydasi kuzatuv kengashi a'zolariga yillik qo'shimcha rag'batlantirish (mukofot) to'lashning manbasi hisoblanadi.

16. Jamiyat kuzatuv kengashi a'zolariga rag'batlantirish to'lashni ta'minlash jamiyatning yagona aktsiyadori qarori bilan jamiyat kuzatuv kengashi a'zolarini moddiy rag'batlantirish maxsus fondini tashkil etishga haqli.

**IV. Jamiyatning kuzatuv kengashi a'zolariga yil yakunlari bo'yicha qo'shimcha (mukofotlash) rag'batlantirish tartibi**

17. Qo'shimcha (mukofotlash) rag'batlantirish moliyaviy yil yakunlari bo'yicha kuzatuv kengashi raisi va a'zolariga qo'shimcha (mukofotlash) rag'batlantirish – hisobot yilida jamiyatni samarador boshqarish uchun, xususan korporativ boshqaruv tizimining holati, shuningdek jamiyatning biznes-rejasi parametrlarini bajarganlik uchun to'lanadi.

18. Yillik qo'shimcha (mukofotlash) rag'batlantirishning umumiy miqdori jamiyat tomonidan moliya yili yakunlari bo'yicha olingan sof foydaning 5 foizigacha belgilanishi mumkin.

Yillik qo'shimcha (mukofotlash) rag'batlantirishning yakuniy miqdori jamitning yagona aktsiyadori qarori bilan belgilanadi.

Kuzatuv Kengashining a'zosiga qo'shimcha (mukofotlash) yillik rag'batlantirishning miqdori o'tgan yil uchun kuzatuv kengashi majlislarining yarmidan ko'p qismida ishtirok etmasa yoki unga yuklatilgan vazifalarni qoniqarsiz bajarsa kamaytirilishi mumkin.

19. Yillik qo'shimcha (mukofotlash) rag'batlantirish to'lashning majburiy sharti jamiyatning yillik biznes-rejasida belgilangan sof foyda miqdorini bajarish hamda hisobot yili bo'yicha korporativ boshqaruv tizimini mustaqil baholash natijalari qonuqarli yoki yuqori deb e'tirof etilishi hisoblanadi.

20. Agar jamiyatning korporativ boshqaruv tizimini mustaqil baholash natijalari bo'yicha samaradorlik qoniqarsiz yoki past deb e'tirof etilgan bo'lsa – yillik qo'shimcha (mukofotlash) rag'batlantirish hisoblanmaydi va to'lanmaydi.

21. Mazkur Nizom va jamiyatning yagona aktsiyadori qarori yillik qo'shimcha (mukofotlash) rag'batlantirish to'lashning asos hujjati hisoblanadi.

22. Jamiyat ijro organi rahbarining buyrug'i asosida jamiyat buxgalteriyasi tomonidan yillik qo'shimcha (mukofotlash) rag'batlantirish hisoblash va to'lash amalga oshiriladi.

23. Agarda yil davomida kuzatuv kengashi a'zosi vakolati muddatidan oldin bekor qilinsa, unga yillik qo'shimcha (mukofotlash) rag'batlantirishni hisoblash va to'lash unga vazifasini bajarishning haqiqiy vaqtini hisobga olgan holda amalga oshiriladi.

**V.Jamiyat kuzatuv kengashi a'zolariga kompensasiya to'lash tartibi**

24. Qonunchilikka muvofiq jamiyatning yagona aktsiyadori qarori bo'yicha jamiyat kuzatuv kengashi a'zolariga ularning o'z majburiyatlarini bajarish davri uchun kuzatuv kengashi a'zolari vazifasini bajarish bilan bog'liq xarajatlarning o'rni qoplanishi mumkin.

25. Kuzatuv kengashi a'zolari ularga yuklatilgan vazifalarni bajarish uchun o'tkaziladigan kuzatuv kengashi majlisida (videoaloqa vositalari orqali o'tkaziladigan yig'ilishlar bundan mustasno) ishtirok etishlari shart. Kuzatuv kengashi topshirig'i bo'yicha xizmat safariga, xususan jamiyat filiallari va vakolatxonalari joylashgan joyga chiqishlari, jamiyat investorlari va hamkorlari bilan muzokaralarda ishtirok etishlari va boshqa harakatlarni amalga oshirishlari mumkin.

26. Kuzatuv kengashi a'zolari tomonidan o'z vazifalarini bajarish bilan bog'liq harajatlar (transport, yashash xarajatlari va boshqalar) kuzatuv kengashi raisining tegishli taqdimnomasi va mazkur xarajatlarni tasdiqlovchi birlamchi hujjatlar mavjud bo'lsa jamiyat tomonidan qoplanadi.

27. Kuzatuv kengashi a'zolarining xarajatlari jamiyat mablag'lari hisobidan qoplanadi.

28. Kompensasiyalarni to'lash majlisni o'tkazish vaqtida yoki chiqish vaqtida amalda bo'lgan jamiyatning xizmat safari xarajatlarini qoplash me'yorlari bo'yicha amalga oshiriladi.

29. Kompensasiyalar pul shaklida to'lanadi.

30. Kompensasiyalarni to'lash kuzatuv kengashi a'zolari xarajatlarni tasdiqlovchi hujjatlarni taqdim qilganlaridan 30 kun ichida jamiyat tomonidan amalga oshiriladi.

31. Kuzatuv kengashi xarajatlarini qoplash uchun mablag'lar summasi kelgusi moliya yilida jamiyatning daromadlari va harajatlar smetasida aks ettirilishi lozim.

**VI. Yakunlovchi qoidalar**

32. Mazkur Nizom qo'mita tomonidan ishlab chiqilib, jamiyatkuzatuv kengashi tomonidan ma'qullangandan so'ng yagona aktsiyador qarori bilan tasdiqlanadi.

33. Nizom yagona aktsiyadori qarori bilan tasdiqlangan kundan boshlab kuchga kiradi va uni bekor qilingunga yoki rag'batlantirish to'lash bo'yicha yangi Nizom qabul qilingunga qadar amal qiladi.

34. Nizomga o'zgartirish va/yoki qo'shimchalar qonunchilikka, jamiyat ustaviga, jamiyatning ichki hujjatlariga o'zgartirish va/yoki qo'shimchalar kiritilishi munosabati bilan kiritilishi mumkin.Nizomga o'zgartirish va/yoki qo'shimchalar yagona aktsiyador qarori bilan tasdiqlanganidan so'ng kuchga kiradi.

35. Mazkur Nizomda belgilangan to'lovlarni amalga oshirish bilan bog'liq nizolar jamiyatning yagona aktsiyadori tomonidan ko'rib chiqiladi.

36. Jamiyatning korporativ boshqaruv organlarida nizolarni hal etishning iloji bo'lmasa, o'zining qonuniy huquqlari va manfaatlari buzilgan deb hisoblagan kuzatuv kengashi a'zosi O'zbekiston Respublikasi qonun hujjatlarida belgilangan tartibda sud organlariga murojaat qilishga haqli.

37. Agarda, O'zbekiston Respublikasi qonunchiligiga va/yoki jamiyatning ustaviga kiritilgan o'zgartirishlar natijasida ushbu Nizomning alohida qoidalari (talablari) bandlari ularga zid kelsa yoki mos bo'lmasa, O'zbekiston Respublikasi qonunchiligi va/yoki jamiyatning ustavi normalari amal qiladi.